Fab Forty Something: Lumene Primer SPF 30
Lumene Primer SPF 30
Ajattelin suojata kasvot ajoissa toivottavasti kohta kirkkaasti paistavan auringon säteiltä. Mukaan kauppareissulta tarttui Lumenen Suojaava voide SK 30, jolla on näin hieno nimi: High Protection Primer SPF 30, Vitamin C+, Age Defying, With Arctic Cloudberry!!
Voide lupaa suojata auringon vahingollisilta säteiltä ja suojata ihoa auringon ennenaikaista ikääntymistä aiheuttavilta vaikutuksilta. Voide levitetään puhtaalle iholle ennen päivävoidetta. Mikä mainiointa, voide käy kasvojen aurinkovoiteesta. Olen jo vuosia käyttänyt kasvoihin maksimisuojaa, sillä herkkäihoinen kun olen, en halua couperosaa poskiini.
Pakkauksen sivussa on vielä ylpeyttä herättävä teksti: "Cloudberry is a rare berry which grows in the arctic bogs. Due a very short period of growth in the Arctic, the wild plants become more powerful than plants that are cultivated or grown on other areas of the world." Hienoa, hyvä Suomi. Ja silti sinne hillasoille ja metsiin jää syksyisin hurjasti antioksidantteja ja vitamiineja...
En juuri nuorena suojannut ihoa auringolta. Ei silloin puhuttu samalla tavalla auringon vaikutuksista ihon vanhenemiseen kuin nykyään. Floridan-matkallakin (1990) levitin iholle aurinkoöljyä suojakertoimella 2, jotta varmasti aurinko tarttuisi mahdollisimman nopeasti. En ikinä ole ollut sellainen papu kuin sen matkan jälkeen. Kaverini, joka ruskettui vielä helpommin, oli hurjan värinen. No, kiitos kesätyöpaikkojen, ei sitä ehtinyt onneksi kovasti kesäisin ihoaan paahtaa. Ja nykyään nuppi ei kestä hellettä, joten aika valkonaamana sitä kulkee kesät talvet. Itseruskettavia olen maailman laiskin käyttämään.
Nyt saa aurinko tulla, kiitos! Oletteko jo varautuneet? Käytättekö itseruskettavia voiteita, vai oletteko suosiolla kalpeanaamoja sinne juhannuksen tienoille?
Anonyymi 30.3.2012 klo 17.12.00
Hei! Ostin jo saman :) Annoin yhden kalliin pois, kuin tuoksui liian voimakkaasti, sitten ostin apteekista Apobasen, mutta siinä taas liian tymäkkä aurinkorasvan tuoksu, joten sekin täytyy käyttää muihin ruuminosiin, mutta tämä Lumene on tuntunut hyvältä :)
Ja voin käyttää sitä luomumeikkivoiteen alla, kun siinä ei ole spf:ää.
Ihanaa viikonloppua! Terv ingrid
Marjukka 30.3.2012 klo 22.21.00
Kiva, että olet tyytyväinen. Olenkin kaipaillut vähän tujumpaa aurinkosuojaa meikin alle. Hyvää viikonloppua sinullekin!
Anonyymi 30.3.2012 klo 17.13.00
Kaikki kokeilamani "kunnon" suojakertoimella varustetut voiteet ovat olleet turhan paksua tavaraa. Toivottavasti tämä on poikkeus. Toivon että kirjoittelet käyttökokemuksiasi voiteesta kun ehdit tutustua siihen paremmin.
Kivaa viikonvaihdetta
Marjukka 30.3.2012 klo 22.22.00
Pitääpä kirjoitella! Kivaa viikkistä sinullekin!
Mapsin muotia 30.3.2012 klo 18.46.00
Kiitti vinkistä! Minä olen vaihtanut meikkivoiteen ohuempaan värilliseen päivävoiteeseen, missä on myös suojakerroin mukana mutta se vaatii alleen hieman päivettyneen ihon. Muistaakseni Estee Lauderin tuote.
Lumenea voisin vaikka kokeillakin :)
Itseruskettavaa olen pari kertaa jo laittanut, jumpassa näytti nimittäin sääret niiiiin valkoiselta, että tuli itselle vähän parempi fiilis kun sai vähän väriä kinttuihin.
Tosi pienen näköinen tuo tuubi, mutta kerrotko vielä paljon siinä on?
Siinä on 30ml. Aika pieni tuubi tosiaan, mutta se on varmaan riittoisaa, toivon! Mukavaa viikonloppua sinullekin!
Rilla 30.3.2012 klo 20.27.00
Täällä ollaan vähän niin ja näin :) Kesäisin siirryn mineraalimeikkeihin, jotka toimivat mielettömän hyvin ja niissä mukana suojakerroin (muistaakseni SPF15). Mutta kyllä purkkirusketustakin hiukan harrastan. Kovin maltillisesti tosin, pienen päivetyksen täydentäjäksi. Mun ulkoilu kun on paljolti pihahommia, jolloin kasvot ovat lähinnä kohti maata :) Ei pääse liikaa ruskettumaan... Hartiat eniten auringolle alttiina!
Marjukka 30.3.2012 klo 22.23.00
Pitäisi varmaan kokeilla sitä purkkirusketusta, mutta en tiedä yhtään miskä olisi hyvä. Naama on nyt niin valkoinen, että huh!
Tupuna 31.3.2012 klo 0.23.00
Moikka Marjukka,
olen koko ikäni elänyt "kalkkilaivan kapteenin" värityksen omaavana, ja nykyisin minulla on myös vitiligo (eli valkopälvi), ja auringolta suojautuminen on siis todella tärkeää. Viimeisten reilun viiden vuoden aikana on tullut tutustuttua lähestulkoon kaikkiin markkinoilla oleviin auringonsuojatuotteisiin, ja myös värikkäät hanskat, tai lähinnä niiden etsintä, on tullut tutuksi. :-) Siinäpä muuten aihe muotibloggarille: mistä ihmeestä löytäisi kesäksi ohuita, värikkäitä nahkahansikkaita? Tosi yleinen malli, jota on kesällä myynnissä, on rei'itetty kämmenselästä. Suojaa aika huonosti...
Mutta sitten asiaan: etsin pitkään riittävän tehokasta aurinkovoidetta, jota voisi käyttää meikkivoiteen tai -puuterin alla, ja viime talvena sen vihdoin löysin. Kiehls'in Ultra Light Daily UV Defense SPF 50 on ainakin omalle iholleni riittävän kevytrakenteinen, eikä se tunnu paakkuuntuvan ihohuokosiin. Sitä myydään ainakin 60 ml:n putkiloissa. Samaten viime vuoden löytö päivittäiseen kämmenselkien suojaamiseen oli Biothermin SPF 50 Lait Solaire - ihanalla, raikkaalla sitruksen tuoksulla! Aina aamuisin, kun kämmenselät joutuu suojaamaan, tuo voide ja sen tuoksu piristää kummasti! Lisäksi se imeytyy nopeasti, eli ei tarvitse kävellä pitkään kuin zombie välttämättä kosketusta mihinkään ja/tai kehenkään... :-)
Kiitos vielä muutaman postauksen takaisesta kommentistasi pastelliväreistä: ihanaa, että joku on hengenheimolainen! Olen tuntenut itseni täysin poikkeavaksi tänä keväänä, kun joka paikka suorastaan pursuaa pastellivärejä. Ne sopivat mielestäni macaroons-leivoksiin - mutta muuten ne eivät oikein "nappaa". Ainakaan vielä. :-)
http://tupunantuuma.blogspot.com/
Marjukka 31.3.2012 klo 10.48.00
Sinulle onkin tosiaan tärkeää suojautua auringolta. Kiitos Kiehl´s-vinkistä, minulle uusi tuttavuus, pitäisi mennä liikkeeseen ja tutustua tuotteisiin.
Kiva, että joku muukin vieroo pastelleja... Siis vaaleansininen paita on kivannäköinen vaikka chinojen tai farkkujen kanssa, mutta pitsi ja pastelli samassa vaatteessa on vähän liikaa, samoin vaaleankeltainen ja -punainen.
Johanna / Omamaamansikka 31.3.2012 klo 1.26.00
Tätä saattaisi löytyä meiltäkin, Lumene on löytänyt tiensä joihinkin drug stores. Minä ja aurinko teemme pääsääntöisesti eri vuoroja, punatukan iho ei juuri aurinkoa siedä. Kieltämättä on vaikea löytää suoja, joka suojaisi kyllin mutta ei olisi liian paksu.
Marjukka 31.3.2012 klo 10.50.00
Niinpä ihokin varmaan pysyy rypyttömänä, kun ei voi ottaa aurinkoa? Kokeilemalla löytyy se suosikki. : )
Dahlia 31.3.2012 klo 10.56.00
Itse käytän mineraalimeikkejä läpi vuoden ja niissä on suojakerroin 15. Eihän se mihinkään auringonottoon riitä, mutta en ole mikään auringonpalvoja muutenkaan. Jos tiedän olevani pidempään ulkona, niin sitten laitan parempaa suojakerrointa naamaan. Itseruskettavia olen käyttänyt taas helmikuusta. Vartalolle käytän pari kertaa viikossa Doven päivittävää rasvaa (en siis varsinaista itseruskettavaa) ja kasvoille samoin pari kertaa viikossa ACOn kasvoille tarkoitettua. Kumpaankin olen ihan tyytyväinen, etenkin ACO joka on uusi tuttavuus itselleni vaikuttaa kovin toimivalta ja kätevästi sain sen lähiapteekista. En hae ruskettunutta lookkia, mutta koska ennemmin palan kuin rusketun, niin tämä on ainut kunnon tapa saada edes vähän päivetystä ennen elokuuta :)
Marjukka 31.3.2012 klo 16.05.00
Hih - ennen elokuuta, hyvin sanottu. Pitäisiköhän ottaa teidän itseruskettavien vinkeistä vaarin ja kokeilla jotain tuotetta?
Tiina 31.3.2012 klo 11.32.00
Minulla on todella helposti päivettyvä iho, varsinkin kasvoissa. Oikeastaan kärsin siitä. Aikoinaan kun olin perhepäivähoitaja niin kesällä iho ruskettui todella paljon vaikken sitä edes halunnut mutta työn takia tuli oltua paljon ulkona ja aina ei varjopaikkaa löytynyt. Kasvot näyttivät todella ahavoituneelta vaikka käytti millaisia rasvoja.
Nyt olen onneksi toisenlaisessa työssä. Kuitenkin kun keväisin ja kesäisin ulkoilee koiran kanssa ja kulkee polkupyörällä niin aurinko ottaa kiinni väkisin.
Viime kesänä käytössäni oli Eucerin Sun Fluid SPF 50+ ja tuntui ettei sekään suojannut tarpeeksi :(. Alla käytin Arbutin tippoja kun maksaläiskät ovat iän myötä tulleet tutuiksi. Tuo Eucerin voide oli kyllä mielyttävä käyttää kun se on kevyt voide, imeytyy hyvin ja on suht mietotuoksuinen.
Taidän käydä ostamassa tuon Lumenen kokeeksi ja testata miltä se tuntuu.
Oikein mukavaa ja aurinkoista viikonloppua.
Marjukka 31.3.2012 klo 16.06.00
Voi hurja, sinulla on todella sitten väriä kesällä. Itse kun on sellainen normiruskettuja, ei koskaan tule ajatelleeksi, ettei se välttämättä ole niin kivaa ruskettua liian helposti. : (
Anonyymi 31.3.2012 klo 16.31.00
Ympärivuotisessa käytössä minulla on Dermoshopin Summer fresh-voide. Käytän sitä kerran viikossa koko kroppaan ja hyvin on toiminut. Voide antaa kevyen päivityksen. Käytän Dermoshopin puhdistustuotteita muutenkin, niissä on sopivan hintaisia.
Marjukka 31.3.2012 klo 17.38.00
Taas hyviä vinkkejä, kiitos niistä!